als_Latn dik_Latn sag_Latn
Ka shkuar në 12 numri i viktimave nga zjarri gjigant që përfshiu një ndërtesë shumëkatëshe në Londër. Autoritetet thonë se bilanci mund të përkeqësohet. Nga zjarri kanë mbetur të plagosur 68 persona. Zjarrfikësit shpëtuan 65 vetë nga Grenfell Tower në veri të Kensington.
Sipas Scotland Yard, ekziston rreziku që ndërtesa gjigande të shembet dhe që të kenë mbetur akoma persona në brendësi. Dëshmitarët thonë se kanë dëgjuar thirrje për ndihmë nga grataçela.
Komandanti i policisë, Stuard Cundy, paralajmëroi në mëngjes se që numri i viktimave mund të jetë edhe më i lartë dhe në një komunikatë shkruante: Mund të konfirmoj se janë 6 të vdekur deri tani, por ky bilanc mund të rëndohet gjatë operacionit të vështirë të kërkim-shpëtimit që do të vijojë me ditë.
Flakët që përfshinë ndërtesën gjigande pas mesnatës janë nën kontroll nga zjarrfikësit, po gjithsesi ka vatra zjarri që nuk janë shuar akoma.
Policia thotë se ende mund të ketë njerëz në ndërtesë që janë të pagjetur. Shërbimi i ambulancës tha se 68 pacientë ishin dërguar në gjashtë spitale në të gjithë Londrën, 18 prej të cilëve në kushte kritike. 10 pacientë të tjerë po transportohen për në spital. Zjarri shpërtheu menjëherë pas mesnatës dhe shumica e banorëve ishin duke fjetur.
14 qeshor 2017 (gazeta-Shqip.com)
als_Latn als_Latn als_Latn als_Latn als_Latn als_Latn